বাবলা সরকারের স্ত্রীকে পাশে নিয়ে বিরাট মন্তব্য মুখ্যমন্ত্রীর

মালদহ: ইংরেজবাজারের নিহত তৃণমূল নেতা তৃণমূল কাউন্সিলর দুলাল সরকারের (Dulal Sarkar Murder Case) বাড়িতে গেলেন মুখ্যমন্ত্রী মমতা বন্দ্যোপাধ্যায় (Mamata Banerjee)। তিনি মৃত দুলাল সরকারের স্ত্রীর সঙ্গে কথা বলেন। মুখ্যমন্ত্রী বলেন, ‘আমি একা এসেছি। এই কেসে যে যত বড়ই হোক না স্ট্রং অ্য়াকশন নেওয়া হবে। কতগুলো কথা কানে এসেছে। ডিজি, এসপিকে বলেছি। বাবলার অসম্পূর্ণ কাজ চৈতালি করবে। এদিন বিকেলে চারটের দিকে মুখ্যমন্ত্রীর কনভয় নিহত তৃণমূল নেতার বাড়ির সামনে এসে থামে। মুখ্যমন্ত্রী নেমে বাড়ির ভিতর ঢুকে যান। রাজনৈতিকভাবে এই ঘটনা অত্যন্ত গুরুত্বপূর্ণ।

গত ২ জানুয়ারি ইংরেজবাজারের দুষ্কৃতীদের গুলিতে নিহত হন দুলাল সরকার। ঘটনার তদন্তে নেমে বিহারের বাসিন্দা মহম্মদ সামি আখতার, আব্দুল গনি এবং ইংরেজবাজারের টিঙ্কু ঘোষ, অভিজিৎ ঘোষ ও অমিত রজককে গ্রেফতার করে পুলিশ। ধৃতদের জিজ্ঞাসাবাদে নরেন্দ্রনাথ তিওয়ারি এবং স্বপন শর্মার নাম উঠে আসে। সেই ,তথ্য ধরে নরেন্দ্রনাথ মালদহ শহরের তৃণমূল সভাপতিকে গ্রেফতার করে পুলিশ। পুলিশ সূত্রের খবর, নরেন্দ্রনাথ এবং স্বপনই দুলালকে খুনের ‘মূল চক্রী’। ৫০ লক্ষ টাকা সুপারি দিয়ে খুন করানো হয় দুলালকে।

আরও পড়ুন: ইডি মামলায় জামিন পার্থ চট্টোপাধ্যায়ের

সোমবার বিকেলে মুখ্যমন্ত্রী দুলালের স্ত্রী চৈতালি ঘোষ সরকারের সঙ্গে দেখা করেন। মুখ্যমন্ত্রী নিহত তৃণমূল নেতার স্ত্রীকে আশ্বাস দিয়ে বলেন, তাঁর স্বামীর খুনের সঙ্গে যাঁরা যাঁরা জড়িত তাদের বিরুদ্ধে স্ট্রং অ্য়াকশন নেওয়া হবে। দুলালের অসম্পূর্ণ কাজ চৈতালী করবেন। দুলাল চিরতরের পরিচিত। নিরলস কর্মী ছিলেন। তিনি জনপ্রিয় প্রথম থেকেই ছিলেন।

দেখুন ভিডিও